พ.ศ. 2231

**พุทธศักราช 2231** ใกล้เคียงกับ
* เมษายน ค.ศ. 1688 - มีนาคม ค.ศ. 1689
* มหาศักราช 1610

## ผู้นำ
*พระมหากษัตริย์ไทย (อาณาจักรอยุธยา): สมเด็จพระนารายณ์มหาราช (พ.ศ. 2199-พ.ศ. 2231)
*สมเด็จพระเพทราชา (พ.ศ. 2231-พ.ศ. 2246)

## เหตุการณ์
### มกราคม&ndash;มีนาคม
* 5 มกราคม &ndash; โจรสลัดชาลส์ สวอนและวิลเลียม แดมเพียร์กับลูกเรือสลัดหลวง *Cygnet* กลายเป็นชาวอังกฤษกลุ่มแรกที่เหยียบทวีปออสเตรเลีย  
* 29 มกราคม &ndash; มาดาม Jeanne Guyon รหัสยิกชาวฝรั่งเศส ถูกจับกุมและคุมขังเป็นเวลา 7 เดือน
* 30 มกราคม (20 มกราคม ค.ศ. 1687 ในแบบเก่า) &ndash; พระเจ้าเจมส์ที่ 2 แห่งอังกฤษและสกอตแลนด์ทรงออกพระราชกฤษฎีกาประกาศนิรโทษกรรมแก่โจรสลัดในเวสต์อินดีส์ที่ยอมจำนนต่อเซอร์รอเบิร์ต โฮล์มส์
* 7 กุมภาพันธ์ &ndash; นักวิทยาศาสตร์เยสุอิตชาวฝรั่งเศส 6 คน ได้แก่ Joachim Bouvet, Jean-François Gerbillon, Louis-Daniel Lecomte, กี ตาชาร์, Claude de Visdelou และหัวหน้า Jean de Fontaney เดินทางถึงปักกิ่ง และได้รับการต้อนรับจากจักรพรรดิคังซี
* มีนาคม &ndash; วิลเลียม แดมเพียร์บันทึกการเยือนเกาะคริสต์มาสคนแรก ปัจจุบันเป็นดินแดนของออสเตรเลีย ตั้งอยู่ทางใต้ของเกาะชวา (ปัจจุบันเป็นส่วนหนึ่งของประเทศอินโดนีเซีย)

### เมษายน&ndash;มิถุนายน
* 3 เมษายน &ndash; ฟรันเชสโก โมโรซีนีกลายเป็นดอเจแห่งเวนิส
* 4 พฤษภาคม &ndash; พระเจ้าเจมส์ที่ 2 แห่งอังกฤษทรงมีพระราชดำรัสประกาศการผ่อนปรนกฎหมายลงโทษชาวคาทอลิก โดยคำประกาศดังกล่าวจะต้องอ่านจากแท่นเทศน์ของคริสตจักรแองกลิคันทุกแห่งในอังกฤษ คริสตจักรแห่งอังกฤษและผู้สนับสนุนที่ภักดีที่สุด ได้แก่ ขุนนางและชนชั้นสูง ต่างโกรธแค้น ในวันที่ 8 มิถุนายน วิลเลียม แซนครอฟต์ อาร์ชบิชอปแห่งแคนเทอร์เบอรี ถูกคุมขังในหอคอยแห่งลอนดอน เนื่องจากปฏิเสธที่จะประกาศพระราชโอรสการดังกล่าว
* 9 พฤษภาคม (29 เมษายนตามแบบเก่า) &ndash; ฟรีดริช วิลเฮ็ล์ม *ผู้คัดเลือกใหญ่* แห่งบรันเดินบวร์ค-ปรัสเซีย เสียชีวิต ฟรีดริชที่ 3 กลายเป็นผู้คัดเลือกแห่งบรันเดินบวร์ค-ปรัสเซียจนกระทั่ง ค.ศ. 1701 ที่พระองค์ขึ้นเป็นพระมหากษัตริย์องค์แรกแห่งปรัสเซียในฐานะ ฟรีดริชที่ 1
* 10 พฤษภาคม &ndash; สมเด็จพระนารายณ์มหาราชแห่งอาณาจักรอยุธยาทรงให้เจ้าฟ้าสุดาวดีเป็นผู้สืบทอด โดยที่คอนสแตนติน ฟอลคอน, หม่อมปีย์ และพระเพทราชาเป็นผู้สำเร็จราชการร่วมกัน
* 17 พฤษภาคม &ndash; การคุมตัวสมเด็จพระนารายณ์มหาราชก่อให้เกิดรัฐประหาร
* 5 มิถุนายน &ndash; คอนสแตนติน ฟอลคอนถูกตัดหัวหลังถูกจับกุมในเดือนพฤษภาคม
* 10 มิถุนายน &ndash; การประสูติของเจมส์ ฟรานซิส เอ็ดเวิร์ด สจวต (ภายหลังรู้จักกันในพระนาม *ผู้อ้างสิทธิเฒ่า*) พระราชโอรสและรัชทายาทในพระเจ้าเจมส์ที่ 2 แห่งอังกฤษกับมารีอาแห่งโมดีนา พระมเหสีคาทอลิก ที่พระราชวังเซนต์เจมส์ในลอนดอน ทำให้ความไม่สบายใจของราษฎรเกี่ยวกับราชวงศ์คาทอลิกทวีความรุนแรงขึ้น โดยเฉพาะอย่างยิ่งเมื่อทารกได้รับการทำพิธีศีลล้างบาปตามหลักนิกายคาทอลิก ข่าวลือเกี่ยวกับพระราชมารดาที่แท้จริงของทารกเริ่มแพร่กระจายอย่างรวดเร็ว
* 24 มิถุนายน &ndash; หลังถูกสยามโจมตีซ้ำแล้วซ้ำเล่า กองทัพฝรั่งเศสภายใต้การนำของอัศวินแห่งโบเรอการ์ ละทิ้งกองทหารรักษาการณ์ที่มะริด ซึ่งในที่สุดก็ทำให้พวกเขาต้องถอนตัวออกจากประเทศ

### กรกฎาคม&ndash;กันยายน
* 1 สิงหาคม &ndash; หลังการปฏิวัติสยาม สมเด็จพระเพทราชาขึ้นครองราชย์เป็นพระมหากษัตริย์แห่งอาณาจักรอยุธยา
* 27 สิงหาคม &ndash; การสนับสนุนทางการเงินแก่การรุกรานทางทหารของพระเจ้าวิลเลียมที่ 3 แห่งอังกฤษ ก่อให้เกิดวิกฤตการณ์ทางการเงินในสาธารณรัฐดัตช์
* 6 กันยายน &ndash; สงครามเติร์กครั้งใหญ่: กองทัพฮาพส์บวร์คเข้ายึดเบลเกรด
* 27 กันยายน &ndash; เริ่มต้นสงครามก้าปีในยุโรปและสหรัฐหลังพระเจ้าหลุยส์ที่ 14 แห่งฝรั่งเศส โจมตีฟิลิปส์บวร์คในจักรวรรดิโรมันอันศักดิ์สิทธิ์

### ตุลาคม&ndash;ธันวาคม
* 11 พฤศจิกายน (1 พฤศจิกายนตามแบบเก่า) &ndash; การปฏิวัติอันรุ่งโรจน์: วิลเลียมแห่งออเรนจ์ทรงออกเรือเป็นครั้งที่สอง Hellevoetsluis ประเทศเนเธอร์แลนด์ เพื่อเข้ายึดครองอังกฤษ สกอตแลนด์ และไอร์แลนด์จากพระเจ้าเจมส์ที่ 2 แห่งอังกฤษ
* 15 พฤศจิกายน (5 พฤศจิกายนตามแบบเก่า) &ndash; เริ่มต้นการปฏิวัติอันรุ่งโรจน์: วิลเลียมแห่งออเรนจ์ลงจอดที่ทอร์เบย์ ประเทศอังกฤษ พร้อมกองกำลังนานาชาติ 20,000 นาย พระองค์ไม่ได้อ้างสิทธิ์ในราชบัลลังก์อังกฤษ เพียงแต่ตรัสว่ามาเพื่อปกป้องนิกายโปรเตสแตนต์และรักษาเสรีภาพของอังกฤษ จากนั้นก็เริ่มเดินทัพไปยังลอนดอน
* 19 พฤศจิกายน (9 พฤศจิกายนตามแบบเก่า) &ndash; วิลเลียมแห่งออเรนจ์เข้ายึดเอ็กซิเตอร์ หลังบรรดาแมยิสเตร็ดหนีออกจากเมือง
* 26 พฤศจิกายน &ndash; พระเจ้าหลุยส์ที่ 14 แห่งฝรั่งเศสหลังสดับฟังว่าวิลเลียมแห่งออเรนจ์ลงจอดที่ประเทศอังกฤษ ทรงประกาศสงครามต่อเนเธอร์แลนด์
* 11 ธันวาคม &ndash; หลังนำทัพไปยังซอลส์บรีและถูกกองทัพแปรพักตร์ พระเจ้าเจมส์ที่ 7 และ 2 พยายามหลบหนีไปประเทศฝรั่งเศส
* 18 ธันวาคม &ndash; วิลเลียมแห่งออเรนจ์ สตัดเฮาเดอร์แห่งสาธารณรัฐดัตช์และพระเจ้าวิลเลียมที่ 3 แห่งสหราชอาณาจักรในอนาคต เสด็จเข้ากรุงลอนดอน

## วันเกิด
* 23 มกราคม &ndash; สมเด็จพระราชินีนาถอูลริกาแห่งสวีเดน (สิ้นพระชนม์ ค.ศ. 1741)
* 21 พฤษภาคม &ndash; อเล็กซานเดอร์ โพป กวีชาวอังกฤษ (เสียชีวิต ค.ศ. 1744)
* 10 มิถุนายน &ndash; เจมส์ ฟรานซิส เอ็ดเวิร์ด สจวต *ผู้อ้างสิทธิเฒ่า* ผู้อ้างสิทธิ์ราชบัลลังก์อังกฤษและสกอตแลนด์ (สิ้นพระชนม์ ค.ศ. 1766)
* 14 สิงหาคม &ndash; พระเจ้าฟรีดริช วิลเฮ็ล์มที่ 1 แห่งปรัสเซีย (สวรรคต ค.ศ. 1740)
* 22 ตุลาคม &ndash; พระเจ้านาเดอร์ชาห์แห่งเปอร์เซีย (สวรรคต ค.ศ. 1747)

## วันถึงแก่กรรม
* 27 มกราคม - จักรพรรดินีเซี่ยวจฺวัง พระพันปีหลวง (พระราชสมภพ 26 มีนาคม พ.ศ. 2156)
* 26 มีนาคม &ndash; วินสตัน เชอร์ชิล ขุนนาง ทหารชาวอังกฤษ (เกิด ค.ศ. 1620)
* 18 พฤษภาคม - พระปีย์
* 5 มิถุนายน - พระยาวิไชเยนทร์ (คอนสแตนติน ฟอลคอน) นักผจญภัยชาวกรีก (เกิด ค.ศ. 1647)
* 11 กรกฎาคม - สมเด็จพระนารายณ์มหาราช (พระราชสมภพ 16 กุมภาพันธ์ พ.ศ. 2175)

## อ้างอิง